Karaula (film)

Karaula je film hrvatskog režisera Rajka Grlića, prvi zajednički projekat svih republika bivše Jugoslavije. Scenario su napisali Grlić i novinar Ante Tomić. Film su finansirali ministarstva za kulturu Srbije, Bosne i Hercegovine, Hrvatske i Makedonije, Filmski sklad Slovenije, Makedonska radio-televizija, Hrvatska radio-televizija, Federalna televizija, "Viba film" iz Slovenije i "Eurimages". Evropska fondacija za kinematografiju "Euroimage" za ovaj projekat izdvojila je 200.000 eura, a vrijednost projekta je blizu 2,5 miliona eura. Sniman je na autentičnim lokacijama Bitole i nacionalnog parka iznad Ohridskog jezera na makedonsko-albanskoj granici. Kompozitor muzike je Sanja Ilić, a Slobodan Trninić je direktor fotografije.

 Radnja  
"Karaula" je komična priča o ljudima koji su na pragu tragedije - radnja je smještena u 1987. godinu i odvija se u karauli na makedonsko-albanskoj granici, kada SFRJ broji posljednje dane, iako to još niko ne shvata, a možda i ne želi da shvati. Neobičan slučaj unosi nemir u svakodnevni vojnički život: frustrirani i vječito pijani poručnik Safet Pašić saznaje da ima polnu bolest, a u pokušaju da sakrije tu neprijatnost, a i da bi izbjegao odsustvo zbog bolesti, objavljuje stanje opasnosti na granici, tvrdeći da se armija Albanije sprema za napad. Burleska se pretvara u ratnu psihozu, vojnici kopaju rovove i situacija izmiče kontroli.

 Uloge 

Toni Gojanović - Siniša Siriščević
Sergej Trifunović - Ljuba Paunović
Emir Hadžihafizbegović - Poručnik Safet Pašić
Verica Nedeska - Mirjana
Bogdan Diklić - Pukovnik Rade Orhideja
Miodrag Fiseković - Gvozdenović
Franjo Dijak - Budiscak
Petre Arsovski - Ilievski
Tadej Troha - Lanisnik
Zoran Ljutkov - Milco
Igor Bencina - Vladika
Selim Sendžul - Mića
Almedin Leleta - Hasan
Hrvoje Kečkeš - Miljenko
Halid Bešlić - Halid Bešlić
Ilina Corevska - Konobarica
Petar Mircevski - Milovanović
Julijana Stefanovska - Punasna žena
Sašo Ognjenovski - Kapetan
Slaviša Kajevski - Vojnik #1
Dimitrija Doksevski - Vojnik #2
Edin Jakubović - Vojnik #3
Borce Nacev - Vojnik #4
Riste Bitkoski - Vojnik #5
Zlatko Grueski - Vojnik #6
Kiril Razmoski - Vojnik #7
Ivica Dimitrijević - Vojnik #8
Filip Mircevski - Vojnik #9
Besford Idrizi - Vojnik #10
Filip Trajković - Vojnik #11
Zoran Ivanovski - Vojnik #12
Maja Andonovska - Medicinska sestra #1
Kimberley Dadds - Medicinska sestra #2
Gjorgi Gjorgijevski - Zastavnik
Gorast Cvetkovski - Vojni policajac
Gordana Dimevska - Djevojka u kavani #4
Srebre Gjakovski - Prodavač limuna
Petar Gorko - Major
Slobodan Milošević - Slobodan Milošević (arhivske fotografije)
Natasa Naumovska - Djevojka u kavani #2
Marina Pankova - Djevojka u kavani #1
Natasa Serdžovska - Djevojka u kavani #3

 Producenti 
 Zoran Cvijanović i Milko Josifov ("Yodi Movie Craftsman", Srbija), 
 Ademir Kenović ("Refresh", Bosna i Hercegovina), 
 Vladimir Anastasov ("Sektor film", Makedonija), 
 Danijel Hocevar ("Vertigo", Slovenija), 
 Boris T. Matić ("Propeler film" Hrvatska), 
 Franc Novotni ("Novotny & Novotny Filmproduktion", Austrija), 
 Thierry Lenouvel ("Cine-Sud Promotion", Francuska) 
 Majk Dauni ("Film & Music Entertainment", Velika Britanija).

 Reference 

 Vanjski linkovi 

Kategorija:Filmovi iz 2006.
Kategorija:Austrijski filmovi
Kategorija:Bosanskohercegovački filmovi
Kategorija:Hrvatski filmovi
Kategorija:Makedonski filmovi
Kategorija:Mađarski filmovi
Kategorija:Srbijanski filmovi
Kategorija:Britanski filmovi
Kategorija:Filmovi u režiji Rajka Grlića
Kategorija:Filmovi s radnjom u Jugoslaviji